ram charan`s next film`s first schedule wrapped hurriedly
అర్థాంతరంగా షూటింగ్ ముగించుకున్న రామ్ చరణ్
ప్రస్తుతం సుకుమార్ దర్శకత్వంలో రామ్ చరణ్, సమంత జంటగా తెరకెక్కుతున్న చిత్రానికి అభిమానుల..
| Updated:
Apr 25, 2017, 08:14PM IST
ప్రస్తుతం సుకుమార్ దర్శకత్వంలో రామ్ చరణ్ , సమంత జంటగా తెరకెక్కుతున్న చిత్రానికి అభిమానుల రూపంలోనే అవాంతరాలు ఎదురవుతున్నట్టు తెలుస్తోంది. ఆ చిత్ర యూనిట్ సభ్యులు ఊహించినట్టుగానే షూటింగ్ జరుగుతున్న లొకేషన్లకి చెర్రీని చూసేందుకు భారీ సంఖ్యలో వస్తున్న అభిమానులు షూటింగ్&zwnj;కి ఇబ్బంది కలిగిస్తున్నారని, ఫలితంగా షూటింగ్ కాస్త ఇబ్బందిగా మారుతోందని ఇటీవల కాలంలో తరచుగా వార్తలొచ్చాయి.
ఇదిలావుండగానే ఇప్పుడేకంగా ఈ సినిమా యూనిట్ పశ్చిమ గోదావరి జిల్లాలో జరుగుతున్న తమ ఫస్ట్ షెడ్యూల్ షూటింగ్&zwnj;ని అర్థాంతరంగా ఆపేసుకుని హైదరాబాద్ తిరిగి వచ్చేసినట్టు సమాచారం. ఇక్కడి లొకేషన్&zwnj;లో జరుగుతున్న ఫస్ట్ షెడ్యూల్ మరో పది రోజులపాటు కొనసాగాల్సి వున్నప్పటికీ హడావుడిగా షూటింగ్ ముగించుకుని రావడం వెనుక కారణం అక్కడ ఎదురవుతున్న అవాంతరాలే అని ఓ టాక్ వినిపిస్తోంది. ఫస్ట్ షెడ్యూల్ షూటింగ్ ఇక ముగిసినట్టే అనుకోవాలి అని రామ్ చరణ్ చేసిన ఫేస్&zwnj;బుక్ పోస్ట్&zwnj;తో ఈ విషయం బయటికి వెల్లడైంది.
ఇక్కడ స్థానికులతో షూటింగ్ ఎంతో ఎంజాయ్ చేశాను అని మరో పోస్ట్ పెట్టిన చెర్రీ... షూటింగ్&zwnj;కి ఎంతో సహకరించిన తన టీమ్&zwnj;ని కూడా ఈ సందర్భంగా అభినందించాడు.